Eino Krohn

Eino Leopold Krohn (8. helmikuuta 1902 Helsinki – 18. helmikuuta 1987 Helsinki) oli suomalainen kirjallisuudentutkija sekä kirjallisuustieteen ja estetiikan professori Turun yliopistossa. Hänen isänsä oli vuori-insinööri Leopold Edward (Leo) Krohn (1871–1948), ja hänen veljiään olivat filosofi Sven Krohn ja kuvataiteilija Alf Krohn. Eino Krohnin lapsista tunnettuja ovat näyttelijä Heidi Krohn ja kirjailijat Aarni Krohn ja Tiina Krohn (ent. Kaila).

Krohn edusti Suomessa fenomenologian ensimmäistä aaltoa 1920-luvulla. Hänet nimitettiin Kirjallisuudentutkijain Seuran kunniajäseneksi vuonna 1962.  Krohn oli vuodesta 1920 teosofisen järjestön Ruusu-Ristin jäsen ja toimi siellä useissa tehtävissä, muun muassa sen aikakauslehden päätoimittajana. Hän johti Ruusu-Ristin kirjallisuusseuraa viiden vuosikymmenen ajan ja oli Ruusu-Ristin vt. johtaja vuosina 1982–1983.

Teoksia 
 Hiljainen piiri (1927)
 
 Draaman estetiikka (1946)

Lähteet 

Suomalaiset filosofit
Suomalaiset kirjallisuustieteilijät
Turun yliopiston professorit
Estetiikantutkijat
Suomalaiset professorit
Vuonna 1902 syntyneet
Vuonna 1987 kuolleet